Monaĥejo Hovhannavank

Hovhannavank (armene Հովհանավանք) aŭ Monaĥejo Sankta Johano estas armena monaĥejo kiu troviĝas en la marzo Aragacotno, je 20 kilometroj norde de Erevano kaj je 5 km sude de Saghmosavank, en la valo Kasaĥo. Ĉi tiu monaĥejo estis grava eklezia centro. La historio de Hovhanavank venas, laŭ la historiisto de la 17-a jarcento Zakaria Kanakerci, ekde la kristaniĝo de Armenujo en la 4-a jarcento: Sankta Gregorio la Iluminanto konstruigis la preĝejon Surb Karapet kun la celo gardi la relikvojn de sankta Johano la Baptisto; laŭ la historiisto, la preĝejo estis restaŭrita en la jaro 553.